|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad T: +381 21 487 42 93  [ounz@vojvodina.gov.rs](mailto:ounz@vojvodina.gov.rs) | |
|  | KLASA: 000236270 2025 09427 005 001 084 010 04 008 | DATUM: 7. travnja 2025. godine |

Na temelju članka 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj: 8/2019), članaka 15. i 16. stavka 5. u vezi s člankom 24. stavkom 2. i člankom 37. stavkom 5. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 – dr.propis, 37/2016 , 29/2017 , 24/2019, 66/2020 i 38/2021), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Pokrajinski tajništvo) , donosi

# RJEŠENJE

**O DODJELI PRORAČUNSKIH SREDSTAVA PO JAVNOM NATJEČAJU ZA SUFINANCIRANJE POTPROJEKTA „MULTIKULTURALIZAM NA KLIK“ U 2025. GODINI**

**I.**

Na temelju Javnog natječaja za sufinanciranje potprojekta „Multikulturalizam na klik“ u 2025. godini, raspisanog dana 29. siječnja 2025. godine klasa: 000236270 2025 09427 005 001 084 010, koji je objavljen u „Službenom listu AP Vojvodine“ broj: 6/2025, dana 29. siječnja 2025. godine, sredstva se dodjeljuju sljedećem podnositelju prijave:

|  |  |  |  |  |
| --- | --- | --- | --- | --- |
| **Korisnik sredstava** | **Naseljeno mjesto** | **Dodijeljeni iznos** | **Broj predmeta** | **Broj bodova** |
| Forum za edukaciju, suradnju, afirmaciju i potporu građanskom  društvu – FESAP | Novi Sad | 800.000,00 | 000533896 2025 09427  005 001 000 001 | 27 |

**II.**

Ovo rješenje o dodjeli proračunskih sredstava je konačno i objavljuje se na mrežnoj stranici Pokrajinskog tajništva.

# Obrazloženje

Na temelju članaka 11. u vezi s člankom 23. stavkom 3. i člankom 25. Pokrajinske skupštinske odluke o proračunu Autonomne Pokrajine Vojvodine za 2025. godinu („Sl. list APV“, broj: 57/2024) i članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), je dana 29. 1. 2025. godine, raspisalo Javni natječaj za sufinanciranje potprojekta „Multikulturalizam na klik“ u 2025. godini, pod klasom: 000236270 2025 09427 005 001 084 010.

Pokrajinskom skupštinskom odlukom o dodjeli proračunskih sredstava za unaprjeđenje položaja nacionalnih manjina – nacionalnih zajednica i razvoj multikulturalizma i tolerancije uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom razdjelu pokrajinskog tijela uprave nadležnog za područje nacionalnih manjina − nacionalnih zajednica.

1

Na temelju natječaja provedenog sukladno članku 23. stavku 3. i članku 25. Pokrajinske skupštinske odluke o proračunu Autonomne Pokrajine Vojvodine za 2025. godinu i opsega osiguranih sredstava za navedene namjene, utvrđenih člankom 11. iste Odluke, izvršena je raspodjela sredstava prema prispjelim prijavama na natječaj.

Pravo na dodjelu proračunskih sredstava Tajništva za unapređivanje položaja nacionalnih manjina – nacionalnih zajednica imaju udruge, fondovi i fondacije pripadnika nacionalnih manjina – nacionalnih zajednica, koje imaju registrirano sjedište na teritoriju AP Vojvodine.

Člankom 15. Pokrajinske skupštinske odluke o pokrajinskoj upravi utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačne akte, kad su za to ovlašteni, a člankom 16. stavkom 5. iste Odluke, da se rješenjem odlučuje o pojedinačnim stvarima, sukladno propisima. Sukladno članku 24. stavku 2., pokrajinski tajnik predstavlja Tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga Tajništva i odlučuje o pravima, dužnostima i odgovornostima zaposlenika. Člankom 37. stavkom 5. utvrđeno je da Tajništvo, sukladno zakonu, obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog: doprinosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; brine o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuju dodatna prava pripadnika nacionalnih manjina ‒ nacionalnih zajednica; osiguravaju sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unapređivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za sufinanciranje potprojekta „Multikulturalizam na klik“ u 2025. godini, formirano je rješenjem klasa: 000236270 2025 09427 005 001 084 010 od 24. veljače 2025. godine. Povjerenstvo je zasjedalo 24. ožujka 2025. godine i nakon razmatranja i vrednovanja prijava udruga, fondova i fondacija na navedenom natječaju, utvrdilo je Listu vrednovanja, bodovanja i rangiranja prijavljenih programa/projekata klasa: 000236270 2025 09427 005 001

084 010 29 007 koja je objavljena na mrežnoj stranici Pokrajinskog tajništva 25. 3. 2025. godine. Sudionici natječaja imali su pravo prigovora na listu vrednovanja i rangiranja prijavljenih programa/projekata u roku od 8 dana od dana njezine objave. U ostavljenom roku za podnošenje prigovora, nije pristigao ni jedan prigovor na listu vrednovanja, bodovanja i rangiranja. Nakon isteka roka za podnošenje prigovora, Natječajno povjerenstvo je uputilo prijedlog pokrajinskom tajniku za donošenje konačnog rješenja o izboru programa/projekta za dodjelu sredstava po Javnom natječaju za sufinanciranje potprojekta „Multikulturalizam na klik“ u 2025. godini.

Člankom 11. stavkom 3. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije propisano je da je rješenje pokrajinskog tajnika o izboru konačno. Međusobne obveze, između Tajništva i korisnika sredstava, dodatno se utvrđuju i preuzimaju na temelju pismenog ugovora.

Sukladno navedenom, u vezi s člankom 11. Pokrajinske skupštinske odluke o dodjeli proračunskih sredstava za unaprjeđenje položaja nacionalnih manjina – nacionalnih zajednica i razvoj multikulturalizma i tolerancije, na prijedlog Natječajnog povjerenstva za provedbu postupka dodjele proračunskih sredstava na temelju Javnog natječaja za sufinanciranje potprojekta „Multikulturalizam na klik“ u 2025. godini, Pokrajinsko tajništvo donijelo je rješenje kao u izreci.

POKRAJINSKI TAJNIK   
Róbert Ótott

2